Menntamálaráðuneytið hefur úthlutað úr Sprotasjóði fyrir skólaárið 2009 - 2010 . Sjóðurinn hefur það hlutverk að styðja við þróun og nýjungar í skólastarfi í leik - , grunn - og framhaldsskólum í samræmi við stefnu stjórnvalda og aðalnámskrá viðkomandi skólastiga . Ráðuneytið ákvað að tillögu stjórnar sjóðsins að styrkja 44 verkefna að upphæð tæplega 44 milljónir króna , en samtals voru umsóknir 143 . Áherslusvið sjóðsins voru að þessu sinni sveigjanleiki og fjölbreytni í námi og kennsluháttum og lestrarkennsla og læsi í víðum skilningi . Fimm verkefni á Vesturlandi fengu styrki . Hæsti styrkinn fær Menntaskóli Borgarfjarðar , krónur 2,2 milljónir , vegna verkefnisins Borgarfjarðarbrúin . Grundaskóli á Akranesi fær einnar milljónar króna styrk vegna þróunarverkefnis í byrjendalæsi og sömu upphæð fær leikskólinn Krílakot í Snæfellsbæ til verkefnisins Tónar eiga töframál . Grunnskóli Snæfellsbæjar fær 700 þúsund króna styrk til verkefnisins Átthagafræði í skólum Snæfellsbæjar . Loks fær Brekkubæjarskóli á Akranesi 400 þúsund króna styrk vegna 6 + 1 ; Trait - kennsla við ritun .